***Javaslat a***

***„[Biatorbágyi Pászti Miklós Alapfokú Művészeti Iskola[[1]](#footnote-1)]”***

***települési/tájegységi/ágazati[[2]](#footnote-2)***

***értéktárba történő felvételéhez***

Készítette:

Szádváriné Kiss Mária

Biatorbágy 2022. 12. 04

**I. A JAVASLATTEVŐ ADATAI**

1. A javaslatot benyújtó (személy/intézmény/szervezet/vállalkozás) neve:

Szádváriné Kiss Mária

2. A javaslatot benyújtó személy vagy a kapcsolattartó személy adatai:

Név: Szádváriné Kiss Mária

Levelezési cím: 2051 Biatorbágy, Füzes u.13.

Telefonszám: 06306974092

E-mail cím: szadmari@gmail.com

**II. A NEMZETI ÉRTÉK ADATAI**

1. A nemzeti érték megnevezése: Kemenes Cukrász Manufaktúra

2. A nemzeti érték szakterületenkénti kategóriák szerinti besorolása:[[3]](#footnote-3):

|  |  |  |
| --- | --- | --- |
| * agrár- és élelmiszergazdaság | * egészség és életmód | * épített környezet |
| * ipari és műszaki megoldások | * **kulturális örökség** | * sport |
| * természeti környezet | * turizmus és vendéglátás |  |
| 3. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték:   * igen   amely nemzetiség:[[4]](#footnote-4)  X **nem**  4. A nemzeti érték fellelhetőségének helye:  Biatorbágy, Szabadság u. 2.  5. Értéktár megnevezése, amelybe a nemzeti érték felvételét kezdeményezik:   |  |  |  | | --- | --- | --- | | **x települési** | * tájegységi | * ágazati | | amely értéktár neve: Biatorbágyi Értéktár | | |   6. A nemzeti érték rövid, szöveges bemutatása, egyedi jellemzőinek és történetének leírása, a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása): | | |

A PMAMI 1992 februárjában nyitotta meg kapuit Önkormányzati Zeneiskolaként a település központjában, az egykori vasútállomás felújított épületében, a frissen átadott Faluházban. Az iskola azóta is a közművelődési intézmény, ma JFMK társbérlőjeként működik.

Bolyki Eszter alapító igazgatónő irányításával az iskola hamar népszerűvé vált a település zeneszerető polgárai, gyermekei körében, szélesedett a tanulható hangszerek kínálata, folyamatosan nőtt a beiratkozók száma. A helyi igényeknek eleget téve és a lehetőségeket kihasználva 1996-ban további három művészeti ág (képzőművészet, bábművészet és néptánc) integrálásával a zeneiskola alapfokú művészeti iskolává vált. 2007-ben az iskola irányítását Korbuly Klára vette át. Az Ő igazgatása alatt a tanulható hangszerek választéka tovább bővült, jelenleg a klasszikus és népzenei műfaj szinte összes fellelhető tantárgyát, hangszerét tanulhatják a beiratkozók, az előképző, alapfokú és továbbképző évfolyamok 12 évfolyamán, a 2022-es tanévtől pedig már a jazz műfaj kínálata is színesíti a képzési palettát.

Az intézmény 1993-ban vette fel Pászti Miklós zeneszerző-karnagy nevét.

Kiváló tanári kar irányításával a tanítványok sok-sok versenyen, fesztiválon, sikeres felvételiken bizonyították rátermettségüket, tehetségüket. Járnak volt PMAMI – s diákok a Bartók Béla Zeneművészeti Szakgimnáziumba, a Szent István Király Zeneművészeti Szakgimnáziumba, a Képző- és Iparművészeti Szakgimnáziumba, a Magyar Táncművészeti Főiskolára, a Liszt Ferenc Zeneművészeti Egyetemre és vannak olyanok, akik már önálló művészi útjukat járják a Magyar Állami Népi Együttes, és más nagymúltú zenekar tagjaként, előadóművészként, vagy tanárként. A legnagyobb eredményt ugyanakkor az iskolába sok évig kitartóan és szívesen járó gyermekek és elégedett szüleik jelentik.

A 2007/2008-as tanévben az iskola *Kiválóra Minősített Intézmény* címet kapott. 2011 – ben *Regisztrált Tehetségpont*, 2013 – ban és 2016 – ban *Akkreditált Kiváló Tehetségpont* lett.

Biatorbágy Város Önkormányzata után fenntartója a Budakeszi Tankerület, majd az Érdi Tankerületi Központ lett. 2015 – ben Páty község általános iskolája is telephelye lett, így jelenleg 6 tanítási helyszínen 43 tanár irányításával 560 gyermek ismerkedik a művészetekkel, nemcsak alapfokon.

7. Indokolás az értéktárba történő felvétel mellett:

Az alapítás óta eltelt évtizedekben az intézmény együtt fejlődött településünkkel, nagyközségi zeneiskolából kisvárosi művészeti iskolává érett, az általa közvetített értékek, szakmai hírneve, eredményei kijelölték és megerősítették helyét Biatorbágy köznevelési intézményei között, valamint településünk kulturális életében, a PMAMI „jó szelleme” falak nélkül, önálló épület híján is hatással bír Biatorbágy mindennapjaira. Teljesítménye, értékteremtő tevékenysége, közösségépítő ereje vitathatatlan, s túlnő a város határain.

8. A nemzeti értékkel kapcsolatos információt megjelenítő források listája (bibliográfia, honlapok, multimédiás források):

Barázdák – Egy kisváros arcvonásai 2009., Biatorbágy; szerk. Szádváriné Kiss Mária

<https://mediakft.hu/>

<https://www.youtube.com/watch?v=qhqdm1WpQgs&ab_channel=V%C3%B6lgyh%C3%ADdTV>

- <https://www.youtube.com/watch?v=-DRM4OQCiWs&ab_channel=V%C3%B6lgyh%C3%ADdTV>

Biatorbágyi Krónika c. havilap cikkei

9. A nemzeti érték hivatalos weboldalának címe:

<https://pmami.biatorbagy.hu/>

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja

<https://pmami.biatorbagy.hu/>

1. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek

AJÁNLÁS

Kultúra, művészet nélkül az ember élete sivár lenne, a művészeti nevelés a személyiségfejlesztésben kiemelkedő szerepet tölt be. Az egészséges személyiségek képesek megtartó közösséget építeni. Biatorbágy művészeti iskolája különleges kisugárzású, elkötelezett vezetőivel, kiváló tanáraival, tehetséges diákjaival átszövi a város életét, megtartó szövetet képezve az itt élőknek és életet meghatározó muníciót biztosítva az útra kelőknek. Az intézmény méltó, hogy formálisan is a Biatorbágyi Értéktár része legyen.

Bolykiné Kálló Eszter, PMAMI igazgató

1. Kérjük, adja meg a nemzeti érték pontos megnevezését. [↑](#footnote-ref-1)
2. Kérjük, húzza alá a megfelelőt. [↑](#footnote-ref-2)
3. Egy szakterületenkénti kategória megjelölése lehetséges. [↑](#footnote-ref-3)
4. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-4)