***Javaslat a***

***„[Lelkes Péter és Lelkes Márk[[1]](#footnote-1)]”***

***települési/tájegységi/ágazati[[2]](#footnote-2)***

***értéktárba történő felvételéhez***

Készítette:

Szádváriné Kiss Mária

Biatorbágy 2022. 12. 08.

**I. A JAVASLATTEVŐ ADATAI**

1. A javaslatot benyújtó (személy/intézmény/szervezet/vállalkozás) neve:

Szádváriné Kiss Mária

2. A javaslatot benyújtó személy vagy a kapcsolattartó személy adatai:

Név: Szádváriné Kiss Mária

Levelezési cím: 2051 Biatorbágy, Füzes u.13.

Telefonszám: 06306974092

E-mail cím: szadmari@gmail.com

**II. A NEMZETI ÉRTÉK ADATAI**

1. A nemzeti érték megnevezése: Kemenes Cukrász Manufaktúra

2. A nemzeti érték szakterületenkénti kategóriák szerinti besorolása:[[3]](#footnote-3):

|  |  |  |
| --- | --- | --- |
| * agrár- és élelmiszergazdaság | * egészség és életmód | * épített környezet |
| * ipari és műszaki megoldások | * **kulturális örökség** | * sport |
| * természeti környezet | * turizmus és vendéglátás |  |
| 3. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték:   * igen   amely nemzetiség:[[4]](#footnote-4)  X **nem**  4. A nemzeti érték fellelhetőségének helye:  Biatorbágy, Szabadság u. 2.  5. Értéktár megnevezése, amelybe a nemzeti érték felvételét kezdeményezik:   |  |  |  | | --- | --- | --- | | **x települési** | * tájegységi | * ágazati | | amely értéktár neve: Biatorbágyi Értéktár | | |   6. A nemzeti érték rövid, szöveges bemutatása, egyedi jellemzőinek és történetének leírása, a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása): | | |

Egy biatorbágyi művészcsalád: apa és fia

A Lelkes család több ágon és több nemzedéken át művész-família, közülük több család is él Biatorbágyon. Dr. Lelkes Péter iparművész és fia, Lelkes Márk képzőművész munkássága különös érték Biatorbágy számára. Lelkes Péterék 2000-ben, Márk, egy évvel korábban 2009-ben költözött a településre.

**Dr.Lelkes Péter** (Szombathely, 1942. június 29. – 2022.március 31., Biatorbágy) iparművész, ipari formatervező, egyetemi magántanár, a Magyar Művészeti Akadémia rendes tagja volt 2017-től haláláig. Több évtizedig élt Biatorbágyon, választott hazájában közszereplést is vállalt: önkormányzatban (2006-2010 között, Biatorbágy alpolgármester), Biatorbágyi Értéktár Bizottságban. Kezdeményezte Hantai Simon világhírű biai festőművész emlékének őrzését, szívügye volt a biai malom, amelyről tán ő készítette az utolsó fotósorozatot.

Dr.Lelkes Péter 1962 és 1967 között tanult az Iparművészeti Főiskolán, mestere Dózsa farkas András volt. Lelkes Péter írja az 1970-es évekről: „Az akkori nemzetközi kultúrcsere egyezmény keretében körbeutaztuk a környező országokat, hogy megszervezhessünk egy nemzetközi designer találkozót, a későbbi Zsennyei Műhelyt.” 1978-ban Cserny Józseffel alapították meg a Műhelyt. Tanulmányúton járt Moszkvában Jevgenyíj Rosenblumnál a szovjet „művészeti designer” vezető avantgard egyéniségénél, és nyugat-európai országokban Japánban és az USA-ban is. Lelkes Péter az ipari tervezés és a művészi tervezés kölcsönhatásának hirdetője, folyamatosan szorgalmazta az iparművészeti és a képzőművészeti szervezetek együttműködését. 1978-1986 közt a Magyar Képzőművészek és Iparművészek Szövetsége Ipari Formatervező Szakosztályának titkára, majd 1986-1999 közt alelnöke. 2000-ben a Magyar Televízió Közalapítvány társadalmi kuratóriumában képviselte a magyar képző- és iparművészeket. 2003-2020-ig a Magyar Design Kultrális Alpítvány elnöke.

Kutatási területe volt a designtörténet, magyar ipari formatervezés, designszociológia, építészet tárgyi környezete, a globális és lokális design. 1997-től a Budapesti Műszaki Egyetem Építészeti Karának Rajz Tanszékén tanított, majd a Gépész Kar, Gép- és Terméktervezési Tanszéken docensi beosztásban működött, utóbb egyetemi magántanár. 2004-ben nyerte el a DLA fokozatot, habilitált a Moholy-Nagy Művészeti Egyetemen.. Jeles kötete: ArtDesigner : a magyar formatervezés fél évszázada. (Budapest : Magyar Design Kulturális Alapítvány, 2004. 352 p. : ill. + CD-ROM). Tucatnyi szakírást publikált az ipari formatervezés témakörében. Témavezető a volt a BME Pattantyús Ábrahám Géza Gépészeti Tudományok Doktori Iskolában.

Legfontosabb díjai: Ipari formatervezési nívódíj (1980, 1984, 1985, 1991, 1995, 1998);[Munkácsy Mihály Díj](https://hu.wikipedia.org/wiki/Munk%C3%A1csy_Mih%C3%A1ly-d%C3%ADj) (1986); Művészetszervezői Nívódíj (1987) Dózsa Farkas András-díj (1990); Magyar Alkotóművészek Országos Egyesülete (MAOE) Díja (1996); A Magyar Köztársaság Elnökének Millenniumi Ezüstérme (1996); MAOE Alkotóművészeti Nagydíj (2008); Felsőoktatásért emlékplakett, miniszteri kitüntetés (2012)

Legfontosabb alkotásai: Szájmikrofonos fejhallgató, 1975; Mikrofon, 1982;Zajvédő, 1984;Rack-erősítők, 1983; Iskolai hangsugárzó, 1983; Orvosi Lézer, 1989; Stúdió monitor 1994; 1, 4 és 5 literes olajos kanna, MOL olajcsomagolási rendszer, 1995; Napórák, 1996; ICN 2000 konferencia rendszer 1999; Folyadékanalizátor 2004; Érintőképernyős konferenciarendszer 2020.

Kiállított 1970 óta számos helyszínen egyénileg és csoportosan Budapesten és országszerte, sőt szakmai kiállítása volt 1976-ban Japánban is. Biatorbágyon 2002-ben, 2011-ben önállóan és a 2018 Örökítés, egy művészcsalád akotó világa című, a Pesti Vigadóban megrendezett családi tárlattal 2019-ben szerepelt utoljára a településen.

**Lelkes Márk** ( Budapest,1972. március 7.- )a művész-család következő nemzedékéhez tartozik. Szobrászművész, számos köztéri alkotása megtalálható Biatorbágyon. A helyi közösségek aktív tagja, többször állított kis a Faluházban.

1992-től a Magyar Képzőművészeti Egyetemen szobrász szakra járt, 1997-ben szobrász és rajz vizuális nevelés szakon diplomázott. Mestere Farkas Ádám. 1999-ig mesterképző kurzuson vett részt. Tanulmányúton járt számos európai országban (Svédország, Görögország, Portugália, Spanyolország, Anglia, Olaszország). 2001-ben megalapította a Nemzetközi Zalaszentgróti Szobrász Alkotótelep és Szimpóziumot, melyet azóta éves rendszerességgel megszervez és koordinál. 2004-ben megalapította a Villa Negra művészeti közhasznú egyesületet, melynek azóta is az elnöke.

Közterületen látható alkotásai mellett számos díjat tervezett Minisztériumoknak és Önkormányzatoknak. Önálló alkotásait általában kőből készíti, köztéri alkotásait pedig bronzból. Témái központjában mindig az ember áll a maga valóságában, vagy sajátos hangvételű autonóm átiratban megjelenítve. Szobrai mellett egyedi grafikákat is készít.

Művésztelep szervező munkáját a Symposion Társaság 2012-ben Cserny díjjal ismerte el.

Zalaszentgrót Város Önkormányzata 2014-ben a Város Kultúrájáért díjban részesítette.

Biatorbágy 2018-ban Karikó János díjjal tűntette ki.

1994 óta rendszeresen állít ki országszerte. 2018.-ban biatorbágyi lakásuk mellett egy 160 éves, romos borházat és pincét felújítva nyitotta meg különleges hangulatú műtermét és galériáját.

Köztéri munkái:

*Plasztika* – tölgy, Nagyatád (1996)  ▪  *Benedek Elek mellszobor* – bronz, Budapest (1998) ▪ *Lőrincz Ferenc mellszobor* – bronz, Budapest (1999) ▪  *Entz Ferenc dombormű és portré* – bronz, pirogránit, Sümeg (2000) ▪  *Török Flóris mellszobor* – bronz, Budapest (2001) ▪ *Petőfi Sándor* – bronz, Budapest, Pesterzsébet (2002)  ▪ *Gróf Széchenyi István mellszobor* – bronz, Budapest, Pesterzsébet (2003)  ▪ *Sárkányölő Szent György* – kvarchomokkő, Szokolya (2003)  ▪ *Barátság* – süttői mészkő, Zalaszentgrót (2005) ▪ *Molnár Béla mellszobor* – bronz, Etyek (2005) ▪ *1956-os emlékmű* – süttői mészkő, alumínium, Zalaszentgrót (2006) ▪ *Kölcsey Ferenc mellszobor* – bronz, Budapest, Pesterzsébet (2006) ▪ *Turull* – bronz, Etyek (2007) ▪ *Karikó János mellszobor* – bronz, Biatorbágy (2009) ▪  *Szentgyörgyi Albert dombormű* – bronz, Biatorbágy (2010) ▪  *Gróf Széchenyi István mellszobor* – bronz, Zalaszentgrót (2010) ▪ *Meditáció* – süttői mészkő, tardosi mészkő, Pécs (2011) ▪ *Batthyány-kút* – kő, bronz, Zalaszentgrót (2013) ▪ *Szily Kálmán mellszobor* – bronz, Biatorbágy (2013) ▪ *Puccini mellszobor* – bronz, Budapest, Magyar Állami Operaház (2013) ▪ *Meditáció* –süttői mészkő, tardosi mészkő, Feked (2014) ▪ *Kitelepítési emlékmű* –süttői mészkő, bronz, Biatorbágy (2014) ▪ *Petőfi Sándor mellszobor* - Biatorbágy(2015) ▪ *Szimbiózis* – kanfanar mészkő, Biatorbágy(2016) ▪ *Papp László egészalakos szobor* – bronz, Budapest(2016) ▪ *Nagy Győry István mellszobor* – bronz, Budapest(2016)

▪ *Mathiász János mellszobor* - bronz,Budapest(2017) ▪ *Ivó paraszt* - Horvai János ellopott szobrának rekonstrukciója, Budapest,Pesterzsébet(2017) ▪ *Tóth II. József - Czibor Zoltán szoboregyüttes* - Budapest, Csepel(2017) ▪ *Urmánczy Nándor -* Budapest, Csepel(2018) *▪ Brenner János* - Budapest, Csepel(2019) ▪ *Rába György mellszobor* - Budapest, XIII. kerület (2019) ▪ *Illovszky Rudolf -* Budapest, Illovszky Rudolf Stadion (2019) ▪ *Kocsis Sándor* - Budapest, Groupama Aréna (2019) ▪ *Nemeskürty István mellszobor* - Budapest, XIII.kerület(2020) ▪ *Kárpáti György olimpiai bajnok vizilabdázó síremléke* - Budapest, Farkasréti temető(2021) ▪ *Krúdy Gyula szobor* - Budapest, V.kerület(2021) ▪ *Bartók Béla mellszobor* - Budapest, Csepel (2021) ▪ *Márton Áron mellszobor* - Erdély, Gyimesfelsőlok(2022)

7. Indokolás az értéktárba történő felvétel mellett:

Dr.Lelkes Péter több évtizedet töltött választott hazájában, Biatorbágyon, s munkásságával öregbítette a város hírnevét. Kiemelkedő művészi és pedagógusi pályája, a helyi értékek iránti elkötelezettsége okán munkássága érdemes a Biatorbágyi Értéktárba történő felvételre. Lelkes Márk képzőművész édesapja művészet iránti elkötelezettségét követve, új utakon indulva a mai képzőművészeti élet elismert alkotója lett, aki minden munkájával viszi Biatorbágy jó hírét, s a település pedig egy kiváló, lokálpatriota alkotóval gazdagodott, akinek a művei beépültek a város köztereire, otthonosabbá, hangulatosabbá téve azokat. Dr.Lelkes Péter és Márk, apa és fia munkássága méltán sorolható a biatorbágyi értékek közé.

8. A nemzeti értékkel kapcsolatos információt megjelenítő források listája (bibliográfia, honlapok, multimédiás források):

Barázdák – Egy kisváros arcvonásai 2009., Biatorbágy; szerk. Szádváriné Kiss Mária

<https://mediakft.hu/>

<https://onkormanyzati.tv/biatorbagy/2018_november_29>

- <https://www.youtube.com/watch?v=FJZw5CAEyZQ&ab_channel=V%C3%B6lgyh%C3%ADdTV>

<https://www.youtube.com/watch?v=_7D2NXP8SpE&ab_channel=V%C3%B6lgyh%C3%ADdTV>

- <https://onkormanyzati.tv/biatorbagy/2018_julius_18/3>

- <https://onkormanyzati.tv/biatorbagy/2016_december_11/2>

9. A nemzeti érték hivatalos weboldalának címe:

<http://lelkesdesign.hu/>

[www.villanegrart.hu](http://www.villanegrart.hu)

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja

<http://lelkesdesign.hu/>

1. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek

AJÁNLÁS

Biatorbágy kulturális életében külön és különleges színt jelent Lelkes Péter és Márk munkássága. Számomra elismerésre méltó Lelkes Péter emberi-szakmai tartása, a családot összetartó szerepe. Az édesapa az örök pedagógus tanító szándékával tekint a világra, míg fia az egyedi alkotó sajátos látásmódjával foglalkozik az anyaggal és ad új értelmet neki műveiben. Két különböző személyiség, más-más alkotói világ, de mindkettő elkötelezettsége hivatása és szűkebb pátriája iránt példa értékű. Tevékenységük által gazdagodik Biatorbágy, s kétség nélkül viszik jó hírét is településünknek. Őszintén ajánlom a Biatorbágyi Értéktárba.

Talabér Ágnes restaurátor művész, a Biatorbágyi Értéktár tagja

1. Kérjük, adja meg a nemzeti érték pontos megnevezését. [↑](#footnote-ref-1)
2. Kérjük, húzza alá a megfelelőt. [↑](#footnote-ref-2)
3. Egy szakterületenkénti kategória megjelölése lehetséges. [↑](#footnote-ref-3)
4. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-4)